
חולין צו ע"א



טקסט הדף





	ולא מהדרינן בטביעות עינא השתא דשמעתינהו להני שמעתתא אמינא טביעות עינא עדיפא דאי לא תימא הכי היאך סומא מותר באשתו ובני אדם איך מותרין בנשותיהן בלילה אלא בטביעות עינא דקלא הכא נמי בטביעות עינא אמר רב יצחק בריה דרב משרשיא תדע דאילו אתו בתרי ואמרי פלניא דהאי סימניה והאי סימניה קטל נפשא לא קטלינן ליה ואילו אמרי אית לן טביעות עינא בגויה קטלינן ליה אמר רב אשי תדע דאילו א''ל איניש לשלוחיה קרייה לפלניא דהאי סימניה והאי סימניה ספק ידע ליה ספק לא ידע ליה ואילו אית ליה טביעות עינא בגויה כי חזי ליה ידע ליה:


	מתני' הנוטל גיד הנשה צריך שיטול את כולו ר' יהודה אומר כדי לקיים בו מצות נטילה האוכל מגיד הנשה כזית סופג ארבעים אכלו ואין בו כזית חייב אכל מזה כזית ומזה כזית סופג שמונים ר' יהודה אומר אינו סופג אלא ארבעים:


	גמ' בר פיולי הוה קאי קמיה דשמואל וקא מנקר אטמא הוה קא גאים ליה א''ל חות ביה טפי השתא לא חזיתך ספיתא לי איסורא אירתת נפל סכינא מידיה א''ל לא תירתת דאורי לך כרבי יהודה אורי לך אמר רב ששת מאי דשקל בר פיולי דאורייתא לרבי יהודה מכלל דשייר דרבנן לר' יהודה אלא דאורי ליה כמאן אורי ליה אלא אמר רב ששת מאי דשקל בר פיולי דאורייתא ומאי דשייר דרבנן לר''מ דאי רבי יהודה אפילו מדרבנן שרי: האוכל מגיד הנשה [וכו']: אמר שמואל לא אסרה תורה אלא שעל הכף בלבד שנאמר {בראשית לב-לג} על כף הירך אמר רב פפא כתנאי אכלו ואין בו כזית חייב רבי יהודה אומר עד שיהא בו כזית מ''ט דרבנן בריה (בפני עצמה) היא





רש"י





	להני שמעתתא. דשרי איסור בטביעות עינא: בטביעות עינא דקלא. שנתן דעתו להכירה בקול ומאבידה לא ילפינן דהתם משום חימוד הממון חיישינן דלמא משקר דאמר מר (מכות דף כג:) גזל ועריות נפשו של אדם מתאוה להם ומחמדתן: תדע. דטביעות עינא עדיפא: פלניא דהכי סימניה. פלוני הרג את הנפש ואין אנו מכירין בו מעולם אלא סימנין כך וכך היו בגופו ובכליו של הורג: טביעות עינא אית לן בגויה. ומכירין אנו בו: ואילו אית ליה. לשליח: טביעות עינא בגויה. שמכירו: מתני' שיטול את כולו. יחטט אחריו וסתם משנה ר''מ דאמר (לעיל דף צב:) חטיטה בעי: אכלו ואין בו כזית. משום דבריה הוא וחייב בכל שהוא וכדאמרינן במסכת מכות (דף יג.) אי אתם מודים לי באוכל נמלה כל שהוא שהוא חייב אמרו לו מפני שהיא כברייתה: אינו סופג אלא ארבעים. דאינו נוהג אלא באחת: גמ' בר פיולי. כך שמו: גאים ליה. כרבי יהודה לא היה מחטט אלא גומם מלמעלה: אמר ליה לא תירתת. לא בע''ה ולא ברשע אני חושדך: דאורי לך. לעשות כן כרבי יהודה אורי לך: ומאי דשייר דרבנן לר''מ. דמדרבנן הוא דבעי רבי מאיר חטיטה: שעל הכף. דאע''פ שהגיד ארוך אין אסור אלא מה ששוכב על הכף: כף. בשר הסובב את הקולית ודבוק לעצם והגיד הארוך שוכב מקצתו על גבי אותו בשר: אמר רב פפא כתנאי. כדמפרש ואזיל דרבנן אית להו דשמואל ורבי יהודה לית ליה דשמואל: סתם אכילה בכזית:





תוספות





	ולא מהדרינן בטביעות עינא. תימה דשאני התם דחשדינן ליה דילמא משקר שאינה שלו דהא לצורבא מרבנן מהדרינן בטביעות עינא וי''ל דהכא מיירי בטביעות עין כל דהו והא דמהדרינן לצורבא מרבנן בטביעות עינא דהיינו בטביעות עין גמור דכל הני אמוראי דהכא לא היה להם טביעות עין גמור דאי לאו הכי מה היה להם לישאל אי הוו ידעי בודאי לא הוו מסופקים כלל: פלניא דהאי סימניה והאי סימניה קטל נפשא לא קטלינן ליה. וא''ת והלא משיאין אשה על פי סימנים להך לישנא דאמר רבא סימנין דאורייתא בפ' בתרא דיבמות (דף קכ.) ואם לאחר שנשאת באו עדים שזינתה קטלינן לה דסמכינן אסימנין להחזיקה בחזקת אשת איש מן השני ואפילו נתברר ע''י עדים שבעלה הראשון כבר היה מת בשעת הזנות ולא אמרינן שמא בעלה היה חי בשעת קידושיה ואין קידושיה קדושין וי''ל דבכי האי גוונא נמי לא סמכינן אסימנין למיקטלה ולהחזיקה באשת איש מן השני אלא אמרינן שמא היה חי בעלה ולא הוו קידושיה קידושין וכן אם נשאת על פי עד אחד וזינתה לא קטלינן לה אע''פ שבעלה הראשון נודע שהיה מת כבר בשעת הזנות דלא לכל דבר מהימנינן ליה דאין האחין יורדים לנחלה על פיו וגם צרתה אסורה וא''ת והיאך מחזירין שטר חוב בסימנים והא אי אתו סהדי ואמרי פלוני דהאי סימניה והאי סימניה לוה מפלוני לא מפקינן וי''ל דלא דמי שטר שאין אדם מוחזק בו שיאמר שלי הוא מהדרינן שפיר אבל ממון שביד הבעלים אין להוציא ע''י סימנין דה''נ לא הוה מפקינן חפץ מיד בעלים אי אתו סהדי ואמרי ההוא חפץ דהאי סימניה והאי סימניה דפלניא הוא: מכלל דשייר דרבנן לר' יהודה. לכאורה משמע דלרבי יהודה נמי אית ליה דאורייתא ודרבנן ולר''מ הוי דאורייתא כל כמה שאוסר רבי יהודה כדאמרן בסמוך דשקל דאורייתא לר''מ ולרבי יהודה דרבנן נמי לא שייר אבל אין נראה לומר כן דאם כן הוו שלשה מחלוקות בדאורייתא דר' יהודה פליג אההוא תנא דאמר לא אסרה תורה אלא שעל הכף בלבד כדאמר בסמוך ולא מסתברא לומר כן דבשלמא רבי יהודה ות''ק דידיה פליגי בדרש דעל כף הירך כדשמואל אלא רבי מאיר ורבי יהודה במאי פליגי וא''ת ומנא לן דשקל בר פיולי דאורייתא לר''מ דילמא סבר ר' מאיר דלא אסרה תורה אלא שעל הכף בלבד וליכא אלא שני מחלוקות ויש לומר כיון דמחמיר ר' מאיר בחטיטה לא מסתברא דמיקל בדאורייתא טפי מדרבי יהודה ותנא קמא דר' יהודה ודאי אין מחמיר בחטיטה כיון דמיקל בדאורייתא וא''ת והא שמואל סבר כר' מאיר דאמר ליה חות ביה טפי וקאמרינן לקמן דשמואל קאמר לההוא שמעתא דלא אסרה תורה אלא שעל הכף בלבד ויש לומר דשמואל אליבא דתנא דמתניתין דאמר אכלו ואין בו כזית חייב קאמר ולא אסרה תורה כו' וליה לא סבירא ליה וכה''ג אמר שמואל בפרק אלמנה ניזונת (כתובות דף צו.) דמציאת אלמנה לעצמה והיינו כאנשי יהודה כדמוכח התם ובפרק נערה שנתפתתה (שם דף נד.) שמעינן ליה לשמואל שפוסק בהדיא דהלכה כאנשי גליל: צריך שיטול את כולו. לענין חטיטה סתם כר' מאיר ולענין דנאמנים סתם כרבי יהודה לעיל (דף פט:) דקתני וחכמים אומרים נאמנים: מאי טעמא דרבנן בריה היא. ובסוף פירקין (דף קב:) נמי אמרינן כי האי גוונא אכל צפור טהורה בחייה בכל שהוא במיתתה בכזית אכל צפור טמאה בין בחייה בין במיתתה בכל שהוא דאבר מן החי ועוף טמא חשיבא להו בריה וא''ת מאי שנא דאבר מן החי ועוף טמא וגיד ושרץ חשיבי טפי בריה מנבלה טהורה במיתתה בכזית ולא חשיבא בריה וכן טבל לא חשבי ליה רבנן בריה במכות (דף יז.) ויש לומר דהיינו טעמא דהני דכי אמר רחמנא לא תאכל גיד ולא תאכל עוף טמא וכן באבר מן החי כאילו פירש בין גדול ובין קטן דכולהו מיקרו גיד ועוף ובלבד שיהיו שלמים אבל נבלה חתיכה נמי משמע נבלה וכן טבל דאי הוה כתיב אל תאכל חטה של טבל אז הוה חשיב בריה וכן משמע פרק שלישי דשבועות (דף כא:) דקאמר היכן מצינו באוכל כל שהו שחייב ופריך ולא והרי מפרש פירוש שבועה שלא אוכל כל שהוא ומשני מפרש נמי כבריה דמי משמע דטעמא דבריה הוי כאילו פירש הכתוב שלא תאכל בין גדול ובין קטן וא''ת דתנן בפרק אלו הן הלוקין (מכות יג.) כמה יאכל מן הטבל ויהיה חייב ר' שמעון אומר בכל שהוא וחכמים אומרים בכזית אמר להם ר''ש אי אתם מודים באוכל נמלה כל שהוא שחייב אמרו לו מפני שהיא כברייתה אמר להם אף חטה כברייתה ומסיק בגמרא דלר''ש כל שהוא למכות אפילו קמח ולדבריהם דרבנן קאמר אודו לי מיהת דחטה אחת כברייתה בכל שהוא ורבנן בריית נשמה חשיבא דחטה לא חשיבא והשתא קשה הרי גיד ואבר מן החי דחשיבי בריה אלמא לא תליא מילתא בנשמה ואפילו הוה נשמה בחטה לא חשיבא בריה כדפרישית דלא דמי למפרש דלא תאכל טבל כתיב ולא כתיב לא תאכל חטה של טבל ונראה לפרש דרבנן לדברי ר''ש קא מהדרי ליה לדידן אפילו הוה חטה נשמה לא חשיבי ליה בריה דלא דמי למפרש כדפרישית אלא לדידך דחשבת ליה בריה אלמא לית לך טעמא דמפרש מ''מ לא דמי לנמלה דלנמלה איכא נשמה וקשה היכן מצינו כזה שמשיבין טעם לדבריו והם עצמם אינם סוברין שיהיה הדבר תלוי בנשמה וי''ל דכי האי גוונא אשכחן בפרק התערובת (זבחים עז.) דתניא אברי תמימים שנתערבו באברי בעלת מום ר' אליעזר אומר יקרבו ורואה אני את בשר בעלת מום כאילו הם עצים וחכ''א לא יקרבו וע''כ ר' אליעזר גופיה לית ליה האי טעמא דהא ברובע ונרבע מודה דלא יקרבו ולא קאמר רואה אני אותם כאילו הם עצים אלא עיקר טעמא כדמפרש בגמ' מום בם לא ירצו הא ע''י תערובות ירצו ולדבריהם דרבנן קאמר להו כדאמר התם ומיהו שם מיושב יותר דמתוך הברייתא אומר כן הגמרא אבל בפרק בתרא דמכות (דף יז.) מי דוחק הש''ס לומר דרבנן משיבין תשובה לר''ש לדבריו מה שאינן סוברין כיון דאינו לא במשנה ולא בברייתא וא''ת ור''ש דחשיב חטה בריה היאך תרומה עולה בק''א הא אמרינן לקמן (דף ק.) דבריה לא בטלה גבי גיד וכי תימא דהתם היינו טעמא דכשנולד נולד האיסור עמו כמו גיד ושרצים ואבר מן החי ועופות טמאים אבל תרומה מותר עד שימרח אכתי ערלה וכלאי הכרם לא ליבטלו. [וע''ע תוס' זבחים עב. ד''ה וליבטלו]:





רבינו גרשום

קיבורא דתכלתא. לימש"ל דתכלת דבעינן טוייה לשמה דכתיב ועשו להם ציצית בעינן עשייה לשמה. בר פיולי גרסינן וקא מנקר אטמא קא מנקר הירך מגיד הנשה חזייה דקא גיים. כלומר שהיה גוממו עם השופי ולא מחטט אחריו:



דאורי לך כר' יהודה אורי לך. כלומר דחזינן דמיקל דאמר כדי לקיים בו מצות נטילה:



מאי דשקיל בר פיולי דאורייתא כלומ' מה דשקיל בר פיולי אסור מן התורה לר' יהודה מכלל דשייר כו' כלומר מכלל דמאי דשייר אסור מדרבנן לר' יהודה ואלא דאורי ליה דלא היה מחטט אחריו אלא היה גוממו כמאן אורי ליה כיון דמאי דשייר אסור מדרבנן כמאן אורי ליה:



לא אסרה תורה אלא שעל הכף בלבד. כלומר שעל השופי בלבד לאפוקי סוף הגיד שחוץ לשופי שמותר מדאורייתא:





רמב"ן

ודאמרי' דסומא מותר באשתו ובני אדם בנשותיהם בלילה. וטעמא דקטלינן בהיכרא כולהו מדין טביעות עינא הוא ש"מ בכולהו אינשי סמכינן באיסורין אטביעות עינא וכן בעריות [ונאמן אדם לומר] (מההיא) [דההיא] גלימתא של פלוני וזהו כלי שלו ולא אמרינן צורבא מרבנן אלא גבי [בעל] אבדה ולא דחכים ופקיע (ולא) [אלא] דחסיד ולא משקר ותמה מר"ח ז"ל שכתב כאן וה"מ בת"ח דלא משקר מה ענין דלא משקר באיסורין.





רשב"א

השתא דשמיעת לה שמעתא אמינא דטביעות עינא. דכולהו אינשי עדיף טפי מסימנין, והא דלא מהדרינן אבדתא בטביעות עינא אלא לצורבא מרבנן משום דחיישינן לרמאי דילמא משקר. וכתב הרמב"ן ז"ל דמדקאמרינן סומא מותר באשתו ובני אדם בנשותיהם בלילה, שמע מינה דבכולהו אינשי סמכינן אטביעות עינא דידהו באסורין, וכן בעדיות לומר זו היא גלימתו של פלוני וזהו כליו של פלוני, ולא אמרינן צורבא מרבנן אלא לגבי אבידה, ולא משום דפקיע בטביעות עינא אלא דחסיד ולא משקר. ור"ח ז"ל כתב כאן וה"מ בתלמיד חכם דלא משקר, וצריך עיון דהכא לכולי עלמא משמע דקאמרי ואין ענין לא משקר באיסורין, ומיהו נראה שהבא להתיר איסורין בטביעות עינא צריך לדקדק אם יש לו בטביעות העין יפה, מפני שפעמים שהעין משקרת וסבור שמכיר ואינו מכיר ולפיכך אם לא ראהו תחלה היטב ודקדק בראותו שמא סבור שזהו ואינו אלא אחר, וכדתנן בב"מ (כא, א) ר"ש אומר כל כלי אנפוריא הרי אלו שלו, ואמרינן עלה בגמרא (כג, ב) מאי כלי אנפוריא אמר רב יהודה כלים חדשים שלא שבעתן הענין, ואקשינן היכי דמי אי דאיכא בהו סימן כי לא שבעתן העין מאי הוי, ואי דלית בהו [סימן] כי שבעתן העין מאי הוי, לעולם דלית בהו סימן ולא צריכא לאהדורי לצורבא מרבנן בטביעות עינא, כי לא שבעתן העין לא סמכינן אטביעות עיניה, ולא משום דמשקר אלא דסבור להכיר ואינו מכיר [וכל] שכן בשאר בני אדם שאין מדקדקין כל כך וכל שכן בחתיכת בשר או בפקיע תכלת שאין טביעות העין יפה בהם כמו בכלי, כך נראה.



דאי לר' יהודה אפילו מרבנן לא שייר. כבר כתבתי למעלה דלדעת רבותינו בעלי התוס' ז"ל שאמרו דר' יהודה איסורא דרבנן בגיד ושומנו לית ליה, הכא הכי קאמר דאי לר' יהודה אפילו מדרבנן לא שייר, דהא דרבנן לית ליה, ונראה ודאי דהכי הוא, דאילו לפי פירושו של רש"י ז"ל ור"ח ז"ל דפירושו דר"י אית ליה גמימת שומן עם השופי, והכא ה"ק דאי לרב יהודה אפילו מה שהוא אסור מדרבנן שקיל, א"כ מאי הא דקאמר רב יהודה במתני' כדי לקיים בו מצות נטילה, דאי לקיים בו מצות נטילה דאורייתא ודרבנן קאמר, חכמים נמי הכי קאמרי, ומיהו נטולה זו עדיין לא שמענו מה היא, והוה ליה לפרושי בהדיא ר' יהודה אומר אינו צריך ליטול אלא שיעור כך, ואי לקיים בו מצות נטילה מדאורייתא קאמר ובדינא דאורייתא בלחוד קמיירי, אם כן היכי קאמר תנא קמא דצריך ליטול את כולו מדאורייתא, דהא ליכא מאן דאית ליה חטיטת גיד כולו מדאורייתא וכמו שכתבתי למעלה וכדאמרי הכא בגמרא, ומאי דשייר דרבנן לר' מאיר ו[ד]בר פאולי בגיד עצמו משמע, אלא ודאי שמעינן מינה דר' יהודה דרבנן בגיד לית ליה כלל, והכי קאמר הנוטל גיד הנשה צריך ליטול את כולו מדרבנן, רבי יהודה אומר כדי לקיים בו מצות נטילה דאורייתא בלבד, דאיסורא דרבנן בגיד ליתא כלל. ועוד דמדקאמר רב ששת מאי דשקל בר פאולי דאורייתא לרבי מאיר, נצטרך לומר לפי (דבריהם) [דבריו] זצ"ל דכל מה שנאסר אפילו מדרבנן לר' יהודה נאסר מדאורייתא לר' מאיר, ואין זה נכון, דאם כן יש בחטיטת גיד דאורייתא ודרבנן לר' מאיר, וזה תימה גדול דאי קסבר ר' מאיר דגיד אסרה תורה ואפילו קנוקנות, יאסרו כל הקנוקנות מדאורייתא, וכל מה ששייר בר פאולי דאורייתא נמי לר' מאיר, ואי קסבר דגיד אסרה תורה ולא קנוקנות מקצת קנוקנות וחטיטת גיד כל ושומן מדאורייתא מנ"ל. ואלו תמצא ומר אפכא דר' יהודה אחמורי מחמיר בדאורייתא מדר' מאיר דר' מאיר אית ליה שעל הכף בלבד כדאמר שמואל בסמוך וכדרבנן דפליגי עליה דר' יהודה, ולעולם רבי יהודה מקצת שומן אית ליה דאסיר מדרבנן, והוא דקאמר רב ששת מאי דשקיל בר פאולי דאורייתא לר' מאיר מקצתו מדאורייתא קאמר לר' מאיר, מאי נפקא לן מינה, ומאי קמ"ל, דאטו עד דאתא רב ששת לא ידעינן דגיד אסור מדאורייתא, [הא] קרא כתיב, ואי משום דקאמר מאי דשייר דרבנן לר' מאיר ולאשמועינן דחטיטת גיד אף לר' מאיר מדרבנן לא הוה ליה למימר מאי דשקל אלא מאי דשייר בר פאולי דרבנן לר' מאיר, ותו לא, אלא ודאי רב ששת תרתי קא משמע לן, דכל מאי דשקל בר פאולי דאורייתא נמי הוה לר' מאיר, דכל מאי דשייר דרבנן לר' מאיר, ולאשמועינן דבדינא דאורייתא לא פליג כלל אר' יהודה כנ"ל.
ורבותינו בעל התוס' ז"ל ס"ל לענין פסק הלכה דכוליה גיד בגמימה אסור מדאורייתא כר' מאיר ור' יהודה, וחטיטה מדרבנן כר' מאיר מדאמר ליה שמואל לבר פאולי חות ביה טפי אי לאו דחזיתך הות ספית לי איסורא, וקשיא להו דשמואל אדשמואל מדקאמר בסמוך לא אסרה תורה אלא שעל הכף בלבד, ודחקו לומר דהא דאמר שמואל לא אסרה תורה אלא שעל הכף בלבד לדבריהם דרבנן קאמר וליה לא ס"ל, ואף על גב דסתמא קא אמר ליה ולא משמייהו דרבנן אית לן, כיוצא בה בכתובות (צו, א) גבי מציאת האשה, אבל רבותינו הגאונים ז"ל לא ס"ל הכי, אלא שעל הכף לבד אסור ד"ת כדשמואל, וכ"כ בהלכות רבינו אלפסי זצ"ל ונכון הוא, דדוחק לומר דשמואל דקאמר סתם לא אסר' תורה אלא שעל הכף בלבד אליבא דרבנן דר' יהודה אמרה וליה לא ס"ל, אלא ודאי שמואל שעל הכף בלבד ס"ל כרבנן שמעתיה, ומיהו בנטילה ס"ל כר' מאיר ולא מטעמיה אלא שעל הכף מדאורייתא ושלא כנגד הכף וחטיטת כולו מדרבנן כר' מאיר בחטיטה.





ריטב"א

מריש ה"א סימנא עדיף מטביעו' עינא דהא מהדרי' אבידתא בסימנא ולא מהדרי' בטביעות עינא איכא למידק מאי קאמר דהא מאי דלא מהדרי' אבידת' לע"ה בטביעו' עינא היינו משום דחיישינן דאמר בשיקר, תדע דלצורבא מדרבנן מהדרינן בטביעת עינא משום דלא' משקר תירצו בתו' דהא דמהדרי' לצורבא מדרבנן היינו בטביעות עינא דחשיב כגון כלים ביש בהן צד שינוי וחילוק אבל בטביעות עינא דגרוע כגון בכמשא וכבדא וקיבורי אפילו לצורבא מדרבנן לא מהדרי' והרי זה בכלל מאי דקתני התם ובכלי אנפוריא הרי הם שלו. וכיון דשמעה להני שמעתת ידע דאפי' בטביעות עינא כזה שהוא בינוני' מהדרי וכלי אנפוריא בטביעות עינא דגריע טובא. ויש לפרש דמעיקרא ס"ד דאמאי דלא מהדרי' לע"ה בטביעות עינא אינו משו' שקרא לגמרי. דא"כ ניהדר לי בשבוע' מיהת כיון שאין אנו מוציאין מרשו' בעלים אלא טעמ' משום דע"ה לית לי' טביעו' עינא וצורב' מדרבנן דחכים אית לי' טביעו' עינא ומהדרי' לי' כיון דשמעי' הני שמעתת' ידע טעמ' דהתם משו' שקרא הוא ולהכי מהדרי לצורב מדרבנן כסוגי' דפ' אלו מציאות בתר מסקנא דהכא:



ש"מ טביעות עינא עדיף.  איכא למידק היכי שמעי' מהכא דעדיף מסימנא דהא לא משמע מיני' אלא שהם שווים דהא שרינן נמי בסימנין וי"ל דקים לן דכל היכא דאמרי דטביעות עינא מילתא דטפי עדיף וקשוט מסימני' ונפקא מיני' דאי אתו תרווייהו לקמן דיהבינן לטביעות עינא ולא לסימנא בכל מידי דסמכינן אטביעו' עינא ומדאמרי דסומא מותר באשתו ובני אדם מותרין בנשותיהן בליל בטביעות וקטלינן בהיכרא דטביעו' עינא. שמעינן דאפי' במאן דלא הוי צורבא מדרבנן סמכינן אטביעו' עינא בין באיסורי' ובין בעריות לומר זהו כליו של פלוני וכ"ש באבידה במעיד עליה שהיא של אחרים. ולא אמרו דלא סמכי' על ע"ה בטביעות עינא אלא באביד' שתובע' לעצמו דחיישי' דמשקר. אבל באיסורין מהימן דלכל אחד האמינה תורה אפי' לעצמו וה"ה לאחרי' כל היכא שאינו חשוד. וזה מוסכם מגדולי רבותינו ז"ל. ושלא כדברי ר"ח ז"ל שכתב דלא סמכי בשום מידי בטביעות עינא אלא לצורבא מדרבנן.



בר פיולי הוי קאי קמי דשמואל וכו' עובדא דבר פיולי פרשתי לעיל. מיהו צריך אני לפרש כאן דאמאי דפרש"י ז"ל כאן בהא דאמרי' דמאי דשייר דרבנן לר"מ חטיטת גיד דמדרבנן הוא דבעי לר"מ חטיטה. לא נהירא כדמוכחנא לעיל בפרקין אמתני' בתרייתא דהתם אלא דבר פיולי כול' גיד שקיל דהוי דאורייתא לר"מ ובשמנו הוא דשייר דלא שקיל מיני' כלום לפי' התו' או דלא שקל מיניה אלא שעל השופי כר"י לפרש"י ז"ל. ואמר ליה חות ביה טפי דלישקול שמנו מעיקרא כרבי מאיר מדרבנן וכן הא דשמואל דאמר לא אסרה תורה אלא שעל הכף בלבד:





המאירי

המשנה הרביעית והיא ג"כ מענין מה שלפניה הנוטל גיד הנשה צריך שיטול את כלו ר"ל שצריך לחטט אחריו בכל מקום שהוא ור' יהודה אומר כדי לקיים בו מצות נטילה ר"ל מה שהוא בגובה הבשר אבל אין צריך לחטט אחריו והלכה כתנא קמא:



וזהו ביאור המשנה ולא נתחדש עליה בגמרא דבר:



המשנה החמישית והיא גם כן מענין החלק השני האוכל כזית מגיד הנשה סופג את הארבעים ר"ל שאע"פ שאין בו טעם דינו כשאר איסורין בכזית אכלו כלו ואין בו כזית כגון מדקה שבדקות לוקה הואיל ואכלו כלו מפני שהוא בריה הואיל וכל גידי הבהמה מותרין וזה נאסר ור' יהודה חולק בזו לומר שאינו לוקה עד שיהא בו כזית אכל כזית מזה וכו' ר"ל שאכל כזית משל ימין וכזית משל שמאל לוקה שמנים שהרי גיד הנשה נוהג בשתיהן ודוקא בשתי התראות ור' יהודה אומר אינו סופג אלא ארבעים מפני שהוא סובר שאין גיד הנשה נוהג אלא בשל ימין והלכה כסתם משנה ובגמרא התבאר שלא אסרה תורה אלא שעל כף הירך בלבד והכף הוא המקום הגבוה אבל שאר הגיד שלמעלה מן הכף ושלמטה עד סופו וכן חלב הגיד אינו אסור אלא מדברי סופרים:



זהו ביאור המשנה ולא נתחדש עליה בגמ' דבר:





מהרש"א - חידושי הלכות

תוס' בד"ה מכלל דשיירי דרבנן לר"י כו' דא"כ הוי ג' מחלוקת בדאורייתא כו' ולא מסתברא לומר כן כו' וא"ת ומנלן דשקל בר פיולי כו' עכ"ל תרתי קאמרי חדא דאם כן הוה ג' מחלוקת בדאורייתא דר"מ מחמיר בדאורייתא אדרבנן דר"י דהא כר"י אורי ליה וקאמר דשקיל דאורייתא דר"מ ור"י ע"כ מחמיר טפי בדאורייתא מההוא תנא דלא אסרה תורה אלא שעל הכף ועוד דא"כ ר"מ ור"י במאי פליגי בדאורייתא אלא ע"כ דאית לן למימר דלא הוו אלא ב' מחלוקת ודקאמר דשקל דאורייתא דר"מ היינו נמי דאורייתא דר"י ואהא הקשו דאכתי מנלן לרב ששת דשקל דאורייתא דר"מ דהיינו דאורייתא דר"י דלמא ר"מ לא ס"ל כדאורייתא דר"י אלא כההוא תנא דלא אסרה תורה כו' דהשתא נמי לא הוו אלא ב' מחלוקת ודו"ק:


בד"ה מ"ט דרבנן כו' אכל צפור טהורה בחייה כל שהוא כו' וא"ת מ"ש דאבר מן החי כו' חשיבי טפי בריה כו' עכ"ל והתוס' שכתבו לקמן דאבר מן החי צריך שיאכל כזית והתם מוקי נמי הך דאכל צפור טהורה בכל שהוא במשהו גידים ועצמות היינו משום דאכילה כתיבא ביה אבל אי לאו הכי חשיב בריה לחייב בכל שהוא ממש וה"נ לר"י בשמעתין גיד הוה בריה לחייב במשהו אי לא דאכילה כתיב ביה ודו"ק:





מהר"ם

תד"ה ולא מהדרינן בטביעות עין תימה דשאני התם דחיישינן ליה דלמה משקר וכו'. פירוש שאע"פ שאומר שיש לו בה טביעות עין דלמא שקר הוא רק שאומר כן כדי שיתנו לו דהא לצורבא מרבנן דלא חשדינן ליה שיאמר שיש לו בה טביעות עין אם לא היה כן מהדרינן ליה ותירצו דמהדרינן לצורבא מרבנן היינו בטביעות עין גמור והכא מיירי בטביעות עין כל דהו והכא ה"ק דהא מהדרינן אבידתא בסי' אפי' לעם הארץ ולא מהדרינן בטביעת עינא כל דהו אפי' לת"ח אע"ג דליכא למחשד ליה דמשקר וק"ל:


ד"ה פלניא דהאי סימנים וכו' דאין האחים יורדין לנחלה על פיו וגם צרתה אסורה. לפום ריהטא יש לפרש דר"ל בצרת ערוה כגון ראובן שנשא בת שמעון אחיו ויש לראובן עוד אשה אחרת ועוד אחד מעיד שמת ראובן דאין הצרה מותרת לשוק ע"פ העד אע"ג דצרת ערוה היא וקי"ל דצרת ערוה פטורה ו'יי מן החליצה ומן היבום אבל לפי האמת א"א לפרש כן דכיון דעכ"פ צרה זו אינה זקוקה ליבם דלאו בת יבום היא ואין זה תלוי בנאמנות העד א"כ אינה אלא כאשה דעלמא שמת בעלה דנשאת בעד א' וא"כ למה תהא צרה זו אסורה לעלמא לשוק לכך נראה לפרש דהא דקאמר וצרתה אסורה לאו אעד אחד קאי אלא ר"ל דאם באה אשה ואמרה מת בעלי נאמנת ומותרת להנשא וצרתה אסורה להנשא דאין נאמנת להעיד לצרתה דחשודה לקלקלא כדאיתא בפ' בתרא דיבמות במתני' דף קי"ח ומביאים התוס' לראיה דכל מקום שהאמינו חכמים להנשא לאו לכל האמינו וה"ה נמי דאע"נ דאשה שאמרה מת בעלי מותרת להנשא אם זינתה לאחד שנשאת לא קטלינן לה כשנתברר שבעלה הראשון כבר מת כשזינתה כמו הנשאת ע"פ עד א' וק"ל:


ד"ה מכלל דשיירי דרבנן לרבי יהודה וכו' ולר"מ הוי דאורייתא כל כמה שאוסר רבי יהודה וכו'. ר"ל דלר"מ הוי דאורייתא עד כלות השיעור שאוסר רבי יהודה מדרבנן והא דקאמר כדאמרינן דשקיל דאורייתא לר"מ ולרבי יהודה מדרבנן נמי לא שייר בספרים שלנו אין הגירסא כך ממש ולא נשמע ממנה כ"כ שיהא לר' יהודה ג"כ איסור מדרבנן וק"ל:


בא"ד דא"כ הוו ג' מחלוקות בדאורייתא דרבי יהודה פליג אההוא תנא וכו'. וא"כ ההוא תנא ס"ל דלא אסור מדאורייתא כ"א ע"ג הכף ורבי יהודה ס"ל דכוליה ירך ואחר כלות שיעור זו אסור מדרבנן ור"מ ס"ל דאסור מדאורייתא עד כלות שיעור שאוסר רבי יהודה מדרבנן ולא מסתבר לומר כן וכו' אלא ודאי ר"מ ור"י חדא שיעורא אית להו מדאורייתא אלא שרבי מאיר אוסר אחר כלות שיעור זה מדרבנן ור' יהודה אינו אוסר כלל מדרבנן:


בא"ד וא"ת ומנלן וכו' וליכא אלא שני מחלוקות. פי' דר"מ וההוא תנא דרבי יהודה ס"ל תרוייהו דלא אסרה תורה אלא שעל הכף אלא שאח"כ אסור מדרבנן ורבי יהודה ס"ל דעל כולו ירך ודרבנן לית ליה:





חכמת שלמה

תוס' בד"ה מכלל דשייר כו' וליכא אלא שני מחלוקות כו'. נ"ב פי' שתי דעות דר"מ ותנא קמא דר' יוסי עם רבי יהודה וק"ל:


בא"ד וי"ל מדמחמיר ר"מ כו' כצ"ל:


בא"ד וליה לא ס"ל כו'. נ"ב וזהו דלא כדברי הרי"ף והרא"ש ורוב אחרונים דסבירא להו הלכתא כשמואל בתרוייהו ודו"ק:





רש"ש

תד"ה ולא. והא דמהדרינן לצ"מ בטב"ע היינו (כצ"ל) בטב"ע גמור וכל הני כו'. ואע"ג דלענין איסורא סמכינן אטב"ע שאינו גמור ובב"מ (כ ב) אמרינן דחמירא איסורא מממונא בכגון זה. (עי' נתיבות במה"א סי' פ"א סק"ז) י"ל דמשום חימוד ממון (כמש"כ רש"י) אפי' צמ"ר חיישינן שדומה לו שהיא שלו אע"פ שאינה שלו:



תד"ה פלניא. וא"ת כו' קטילנא לה דסמכינן אסימנין כו'. לפמש"כ הנ"י בפ' חזקת אמתניתין דשלשה אחין ואחד מצטרף עמהן כו' וז"ל שכן ראובן העיד על אשה אחת שהיא א"א ואח"כ בא עליה כו' ה"ז נהרג כו' ונמצא זה מת בעדות עצמו וטעמא דחיובא דהשתא מילתא אחריתא היא. וכ"כ הרמב"ם בפ' ט"ז מהל' סנהדרין ה"ו. ועי' במל"מ בפ"ג מהל' שגגות ה"ב וכ"ה להדיא בירושלמי סוטה פ"ו הל"ב ועמש"כ בחדושי להרמב"ם פ"ב מהל' אבל ה"ז. אין כאן קושיא כלל. וזה נראה כוונת הרי"ף בפ' החולץ גבי הא דואישתמודענהי דאחוה דמיתנא מאבוהי ניהו דמכשרינן אפי' ע"י קרוב ואשה כתב וז"ל דלא אמילתא דאיסורא קמסהדי כו' אלא מילתא בעלמא הוא דמגלי דהדין ניהו גבר פלן כו' וכיון וכו' הרי איתחזק כו' הילכך שרי ליה לסהדא למיסמך אפומייהו ולמיסהד כו' בין לענין איסורא כו' ע"ש. וכן פי' דבריו הריב"ש סי' קפ"ב. ותמה אני על הנ"י בפ' ג"פ גבי ההוא תברא דהוה חתים עליה רבה בר ר"ח. ועל הנו"ב חלק א"ע סי' כ"ז שהבינו בכוונת טעמו ע"ד דאמרינן בעלמא מילתא דעבידא לגלויי לא משקרי אינשי. כי במחכ"ת אין זה משמעות סגנון לשונו:



בא"ד וכן אם נשאת עפ"י ע"א וזינתה לא קטלינן לה אם בעלה הראשון כו'. כצ"ל וכ"מ בפסקי תוס' סי' רמ"ב:



גמרא (בסה"ע) מ"ט דרבנן בריה היא. כצ"ל וכדאיתא ברש"י במשנה ובציון התו' כאן ותיבות בפ"ע נשתבש מלעיל (פ) ואין לו ענין כאן כלל:



תד"ה מכלל. וי"ל דשמואל אליבא דתנא כו' קאמר דלא אסרה תורה כו'. כצ"ל:



תד"ה מ"ט. וא"ת מ"ש כו' מנבלה טהורה דבמיתתה בכזית. כצ"ל:



בא"ד (בסה"ע). אבל תרומה מותר עד שימרח. הן בפסחים (לג) דמשני כגון דאחמיץ במחובר. מוכח דחל תרומה אף בעודן בשבלין ועמש"כ שם (ורמזתי שם לדברי התוס' בקדושין (סב) ד"ה א"ת שגם הם כתבו כן). לכן נ"ל דט"ס כאן וכצ"ל עד שיפריש. ויתורץ ג"כ מה שהקשה בתור"ע למכות אות י"ג דלדבריהם גם טבל לא יחשב בריה דקודם מירוח לא חל ג"כ איסור טבל. אבל לפמש"כ א"ש דכיון דאם תרם בשבלין תרומתו תרומה ע"כ חל שם טבל עליו אז אבל תרומה איננה עד שיפריש:





הגהות יעב"ץ

גמ׳ אלא בטביעות עינא דקלא. נ"ב ואם הוא חרש היאך מותר באשה בלילה או סומא וחרש היאך מותר בה ביום. כרש"ל בתשו' דל״א דבעי ט"ע דקל׳ אלא כשמוצא שלא במקומה אבל בחדרה ל"צ ט"ע כלל. וצ"ע דא"כ אין הוכחה מן אין מותר וכו' דילמא אה"נ לא שרו אלא במקומה אבל במ"א לא מהני ט"ע:


תוס׳ ד"ה פלניא וכו׳ ואפי׳ נתברר ע"י כצ"ל:


בא"ד יורדים לנחלה על פיו וגם צרתה אסורה. נ"ב זה נזכר בהג"ה ש"ע ח"מ (רפ"ד) ועמ"ש בכתובות (קז ב׳) אך מש׳׳ע וגם צרתה אסורה. זה אין לו מקום אלא באשה עצמה שבאה ואמרה מת בעלי. ובזה אין חלוק בין אמרה ע"פ עצמה או ע"פ ע"א או אפי׳ שני עדים כי לא אתי סהדי גופייהי:


בא"ד וכה"ג אמר שמואל. נ״ב אפי' בתנאים אשכחן כה"ג כדא"ל שלהי פ׳ יוצא דופן ר״י תנא דס"ע תני לה ולא סבר לה:


ד"ה מ"ט וכו׳ היאך תרומה עולה בק"א. נ"ב נ"ל דלק"מ דהא בתרומה וערלה וכלאי הכרם כולהו אית קראי דלבטלו כדאיתא עיין במקומם. אע"ג דאסמכתא נינהו מ״מ הא דברי' וד"ח לא בטלי מדבריהם הוא. הם אמרו והם אמרו דהנהו דאסמכינהו אקרא ליבטלו זה פשוט וברור. ועמ"ש בלח"ש פ"ג דמכות:





גליון הש"ס - רבי עקיבא איגר

תד"ה פלניא (בסה"ד) דפלניא הוא. עיין בב"מ ע ע"א תד"ה אתא:





באר שבע

תנן ירק שנתבשל בה גיד הנשה אם יש בה בנותן טעם הרי זו אסורה ובגמרא אמר שמואל לא שנו אלא שנתבשל בה אבל נצלה בה קולף ואוכל עד שמגיע לגיד ומקשה איני והא אמר רב הונא גדי שצלאו בחלבו אסור לאכול אפילו מראש אזנו ומשני שאני חלב דמפעפע והדר מקשה ובחלב אסור והאמר רבה בר רב הונא עובדא היה קמיה דר"י בגדי שצלאו בחלבו ואמר קולף ואוכל עד שמגיע לחלבו ומשני ההוא כחוש הוה כו' הנהו אטמהתא דאימליחו בי ריש גלותא בגידא דנשיא רבינא אסר רב אחא שרי אמר ליה רב אחא לרבינא מאי דעתיך דאמר שמואל מלוח הרי הוא כרותח והא אמר שמואל קולף ואוכל עד שמגיע לגיד וכי תימא מאי כרותח דקאמר כרותח דמבושל והא מדקאמר שמואל כבוש הרי הוא כמבושל מכלל דרותח דצלי קאמר קשיא עד כאן הסוגיא דגמרא וכתב שם המרדכי בשם ר"י הלבן וכל שאר רבותינו שהביאו ראיה מהנהו אטמהתא דאמליחו בגידא דנשיא כו' דמליחה אוסר נמי עד ששים כדין בישול דאמאי שרי אי לא מטעם ששים כלומר מפני דהלכה כרב הונא דאמר גדי שצלאו בחלבו אסור לאכול אפילו מראש אזנו וכן במליחה דמלוח הרי הוא כרותח דצלי ואם כן הנהו אטמהתא אמאי שרי אלא על כרחך משום דהוה שם ששים ודרב הונא בדליכא ששים וקשה לי טובא חדא דאיך אפשר לומר דרב אחא לא שרי אלא משום דהוה שם ששים דהא רב אחא הקשה לרבינא מהא דאמר שמואל קולף ואוכל עד שמגיע לגיד אם כן שמעינן בהדיא דרב אחא השוה דין זה דהך עובדא דאטמהתא להא דאמר שמואל קולף ואוכל עד שמגיע לגיד דכשם דהתם בצלי מותר הכא במליחה נמי יהא מותר והיינו על כרחין מטעם דלא יהא חמור הטפל יותר מן העיקר לפי מה שהוכיח רב אחא מדברי שמואל דמליח כרותח דצלי קאמר והרי הדבר ברור דהא דקאמר שמואל קולף ואוכל עד שמגיע לגיד היינו על כרחך אפילו בדליכא ספק דאם לא כן מאי פריך בתחלת הסוגיא מהא דרב הונא דאמר אסור לאכול אפילו מראש אזנו על דברי שמואל דאמר קולף ואוכל עד שמגיע לגיד דהא רב הונא מיירי בדליכא ספק כמו שאמר שם המרדכי בעצמו והשתא כיון דצלי אינו אוסר בפחות מס' איך אפשר לומר דרב אחא לא שרי במליחה אלא משום דהוה שם ששים דאם כן יהא חמור הטפל יותר מן העיקר ועוד קשה שהרי הגמרא חילק בהדיא בין חלב לבין שומן גיד הנשה דמשני שאני חלב דמפעפע הרי שמעינן בהדיא דשומן הגיד אינו מפעפע נראה לי דלזה נתכוין הר"ן במה שכתב דנראה מלשון הגמרא דשומן הגיד אינו מפעפע עיין שם. ואם כן הקושיא שהוקשה לר"י הלבן מאחר דהלכה כרב הונא אם כן הנהו אטמהתא אמאי שרי מעיקרא ליתא דהא כבר הקשה בגמרא קושיא זו ותירץ דטעמא רבה איכא במילתא דשאני חלב דמפעפע לאפוקי שומן הגיד אינו מפעפע ואי אפשר לחלק ולומר דהיינו דוקא בצלי אבל במליחה בולע יותר דהא רב אחא ס"ל דמליח כרותח דצלי וממילא כשל עוזר ונפל עזור ואף על גב שאפשר ליישב דיכול להיות שסובר ר"י הלבן דדוקא בתחלה בעי הגמרא לחלק בין חלב לבין שומן גיד הנשה אבל בסוף כשהקשה לו מרבי יוחנן דאף בנצלה בחלבו שרי תו אינו מחלק בין חלב לשאר איסורים וחזר מההוא תירוץ שאני חלב דמפעפע אלא תלוי הכל בששים ומה שאסר רב הונא לאכול אפילו מראש אזנו היינו בדליכא ששים ומה שהתיר שמואל להיות קולף ואוכל היינו דוקא בדאיכא ששים דומיא למה שהתיר רבי יוחנן אפילו בנצלה בחלבו ומשני כחוש הוה דפירושו כמו שפירשו התוספות בחד שינויא שיש בו מעט חלב כל כך שבטל בששים ולפי זה תלוי כל האיסורין במליחה בששים כמו חלב כמו שפי' כל זה הרב הגדול מהרש"ל ז"ל בא"ו שלו רק שנראה מדבריו שדוחק הוא לפרש כן וכן הוא לעניות דעתי ואף על גב שפירש מהרי"ף בסמ"ק דאין להקל כלל בגדי כחוש להתיר בלא ששים משום דהאי שינוייא דכחוש היה לא קאי לפי המסקנא וכן שינויא דכוליא בחלבה הוה אלא העיקר הוא כדמסיק בסוף כילבת באילפס הוה דאותו תירוץ אחרון דכילבת באילפס בא לסתור תירוצים הראשונים ולומר דלהד"ם כו' לא דמי כלל דשאני התם דכל אותן תירוצים פליגי במעשה שהיה בא לפני רבי יוחנן איך שהיה הלכך שפי' איכא למימר דתירוץ אחרון בא לסתור תירוצים הראשונים לומר דהמעשה שהתיר ר"י לא היה בגדי כחוש בחלבה ולא כוליה בחלבה דכה"ג לא הוה שרי ר"י אלא המעשה שהתיר כילבית באילפס הוה לאפוקי הכא מה שתירץ שאני חלב דמפעפע לא כתיבא ולא רמיזה כלל בסוגיא שחזר ממנו. ועוד קשה דאי איירי הך עובדא דאטמהתא בדאיכא ששים אם כן אמאי בעי רבינא לאוסרה ואף על גב דגם זה יש לדחות כמו שכתב הר"ן דלדברי מי שאומר דלצלי ולמליחה לא משערינן בששים בכל ענין אסר להו רבינא כלומר אפילו שהיה שם ששים משום דרבינא סבירא ליה כסברת הרא"ה ז"ל דאין ביטול בששים שייך אלא דוקא בקדירה מפני שהרוטב מוליך האיסור בשוה ולא בצלי ומליחה אף על פי שהוא מפעפע דשמא הרבה ממנו מתכנס במקום אחד ולכן אסור לעולם אפילו ביתר מששים מכל מקום קשה מאד איך הקשה רב אחא לרבינא וכ"ת מאי כרותח דקאמר כרותח דמבושל והא מדקאמר שמואל כבוש הרי הוא כמבושל אלמא דרותח דצלי קאמר דמשמע אבל אי הוה קאמר שמואל דמליח כרותח דמבושל הוה ניחא דאסר והלא אדרבה אם יהיה כרותח דמבושל מכל שכן דשרי בדאיכא ששים אם לא שנאמר דאיירי דהוה ספק כנגד שמנו של גיד הנשה ולא כנגד גוף ג"ה ורבינא ס"ל דיש בגידין בנותן טעם כתנא דמתניתין כמו שפירשו התוספות והקשה לו רב אחא לרבינא נהי דיש בגידין בנותן טעם היינו דוקא כשנתבשל שהרוטב מרככו לפלוט טעמו אבל במליחה וצלייה אפילו תנא גופיה דסבירא ליה דיש בגידין בנותן טעם מכל מקום במליחה מודה דהא שמואל קאמר על המתניתין ל"ש אלא שנתבשל כו' ומשום הכי קאמר ליה שפיר מאי דעתיך כו'. וכ"ת מליחה כרותח דמבושל קאמר ודוק כדפירש הרב מהרש"ל ז"ל בא"ו שלו אמנם כבר דחה הר"ן בשתי ידים סברא זו וכתב וז"ל משמע ודאי דמשום שומנו של גיד קא אסר רבינא דכיון דקי"ל דאין בגידין בנותן טעם לא מסתבר דרבינא דבתרא הוא ס"ל דלא כהלכתא אלא ודאי משום שמנו קאמר ע"כ. וכן כתבו רוב המחברים וכמעט כולם ע"ש. ושמא י"ל כדפירש הרב הגדול מהר"ש לוריא ז"ל דברי ר"י הלבן דה"ק מאחר דפליגי בהנהו אטמהתא דאימלחו כו' ובעי רבינא לאוסרו מכח שאין בו ששים ומפעפע בכולו ורב אחא דשרי משום דס"ל דאינו מפעפע אף השומן של גיד ואינו נותן טעם כמו גיד הנשה גופא כמו שפירשו התוספות או משום דכיון דשומנו של גיד מדרבנן לא החמירו בו יותר מבגיד עצמו שלא יהא טפל חמור מן העיקר דקי"ל אין בגידין בנותן טעם כמו שפירש ריב"ם הא בשאר איסורים אף על פי שאין דרכו לפעפע כמו חלב אפילו במליחה היה אוסר אם אין בו ששים וממילא כשיש ששים אז הכל מותר והשתא מתיישב כל הסוגיא שפיר ואף לפי פירוש דילי נוכל לומר דכל האיסורין משערינן בששים אף במליחה חוץ משומנו של גיד מכח הני טעמי דפרישית וגמרא דקאמר שאני חלב דמפעפע לאו דוקא קאמר אלא לאפוקי שומנו של גיד קאמר וכן גדי כחוש לחד פירו' לפי שבטבעו אינו מפעפע אפילו בפחות מס' אלא דלא קי"ל הכי משום דלא ידעינן איזה כחוש כו' וזו היא שיטת כל האחרונים עכ"ל ושפתים יישק הוא וכבר ראיתי מי שכתב להפך דיש להביא ראיה מהנהו אטמהתא דאי מלחו כו' דמליחה לא בעי ספק ומסיק דבאיסור דרבנן דליכא למיחש כלל לדבר שמן יש להקל וכתב עוד דיש לצדד להקל דאין לומר במליחה חתיכה נעשה נבילה ולא כמו שכתב המרדכי בפרק גיד הנשה בשם א"ז הלכה למעשה כיון דרוב הפוסקים ס"ל דאין אומרים חתיכה נעשה נבילה רק בבשר בחלב ואע"ג דאנו מחמירין וקי"ל בכל איסורין חתיכה נעשה נבילה מ"מ לא החמירו רק בבישול אבל במליחה דרוב הפוסקים ס"ל דאינה אוסרת רק כדי קליפה רק שאנו מחמירין לשער במליחה בס' מכל מקום לא נחמיר כל כך לומר גם כן חתיכה נעשה נבילה וקשה לי טובא על דבריו חדא שהרי הוא בעצמו פסק אם נמלחו דגים טמאים עם דגים טהורים אע"ג דידעינן דאין בהם שמנונית כלל דצריך דוקא ספק אע"ג דאינו רק איסור דרבנן וגם מה שכתב אבל במליחה דרוב הפוסקים ס"ל דאינה אוסרת רק כדי קליפה כו' תימא הלא אין זה אלא דוקא בשאר איסור דאינו מפעפע אבל לגבי חלב דמיירי מיניה א"ז אדרבה רוב הפוסקים וכמעט כולם ס"ל לשער כמליחה בס' ולא סגי ליה בקליפה ולא מכח חומרא אלא מן הדין וראייתם מההוא כזיתא דתרבא דנפיל לדיקולא דבשרא ופירשו דיקולא היינו כל שנמלח בו בשר ולא כרש"י שפירש דיקולא היינו קלחת וקאמר שם סבר רב אשי לשעוריה במאי דבלע דיקולא אמרו ליה רבנן לרב אשי האי דיקולא דהיתרא בלע דאיסורא לא בלע כו' ואי לאו דמליחה אוסר עד דאיכא ספק למה ליה לשעוריה הא בקליפה סגי ליה ועוד הלא כתבו הפוסקים בשם רשב"ם גבי דגים ועופות שמלחם זה עם זה שגם העופות אסורין מטעם דהדגים נעשו נבילה כו'. ולפירוש רבינו אפרים דלא אמרינן חתיכה עצמה נעשה נבילה אלא דוקא בבשר בחלב לא יתכן לומר כן עיין באשר"י דשקיל וטרי באריכות בענין זה וכן האריכו התוספות והרא"ש בפרק גיד הנשה אההיא דגדי שצלאו בחלבו אסור לאכול אפילו מראש אזנו ליתן טעם לענין חתיכה בשר שמקצתה נפלה בציר ומקצתה חוץ לציר דקי"ל דמה שבתוך הציר אסור ומה שחוץ לציר מותר ואפילו יש שומן באותו מקצת שבתוך הציר ולמה לא אמרינן דאותו מקצת שבתוך הציר נעשית נבילה ואוסרת כל החתיכה אף מה שחוץ לציר לדעת ר"ת דס"ל דבכל האיסורין אמרינן חתיכה עצמה נעשה נבילה משום דלא אמרינן חנ"נ אלא כשהאיסור יכול להתפשט בכל החתיכה כגון טיפה חלב שנפלה על חתיכה שטעם הטיפה מתפשט בכל החתיכה כו' הרי משמע בפשיטות דיש לומר במליחה חתיכה עצמה נעשה נבילה אפילו גבי דם דידעינן בבירור שאינו מפעפע וכן משמע בשאר דוכתי טובא וגם בית יוסף שהביא דברי א"ז בטור י"ד סימן ק"ה לא הפליג דבריו כלל מחמת שאין להחמיר כל כך במליחה כמו בבישול אלא אדרבה קיים את דבריו שכתב עליו וז"ל ולטעמייהו אזלי דסברי דחתיכה עצמה נעשה נבילה אמרינן בכל האיסורין כו' משמע בהדיא שהסכים עם א"ז שיש לומר במליחה חתיכה עצמה נעשה נבילה לדידן דקי"ל בכל איסורין חתיכה עצמה נעשה נבילה וזו היא שיטת כל האחרונים ז"ל. כן נראה לי:



ומה שנמצא כתוב באיסור והיתר הארוך וכתב עוד הרמב"ם פ"ח דא"מ והרא"ש בפרק ג"ה שגיד הנשה מותר בהנאה והיינו מטעם דסבר הרא"ש כמאן דאמר יש בגידין בנותן טעם והתירה התורה כמו שהתירה נבלה וטרפה בהנאה והילכך אם נפל לקדירה צריך ששים בתבשיל לבטל אפילו טעם הגיד עצמו כו' עכ"ל אי אפשר לי להאמין שיצאו דברים אלו מפי בעל א"ו הארוך אלא איזה תלמיד טועה כתב כן בגליון מבחוץ וטעה הסופר וכתבו בפנים כי מה שכתב והיינו מטעם דסבר הרא"ש כמאן דאמר יש בגידין בנותן טעם שקר מפורסם הוא שהרי הרא"ש פסק בהדיא כמסקנא דגמרא בפרק גיד הנשה דאין בגידין בנותן טעם ונתן טעם אחר בראש הפרק דוק ותשכח:





דור רביעי

דף צ״ו ע״א תוס׳ ד״ה ולא מהדרינן בטב״ע תימא דשאני התם דחשדינן לי׳ דלמא משקר דהא לצורבא מרבנן מהדרינן בטב״ע. והנראה לפע״ד בזה דהנה חד מן חברייא הקשה לי קושי׳ עצומה דהא שפיר מצינן להחזיר בטב״ע גם לעם הארץ דחשוד לשקר ע״י שמניחים לפנינו כמה מן כלים כאלו, ואנו מסמנים אותם ואם הוא יכיר את האבדה בין כמה שאר כלים הדומים ע״כ טב״ע אית לי׳ בי׳. ולא מצאתי מענה לתרץ קושי׳ זו אלא בשנאמר, דאפשר כסומא בארובה פגע בזה ואין לומר דאיכא רובא נגד האי ואיך מסתייע דפגע בזה דהרי הוה קבוע וכמע״מ דמי, ואין כאן הוכחה, אלא דעדיין איכא הוכחה דאיך לא חש לעצמו שמא לא יפגע באבדה, ונמצא הוחזק לרמאי, אלא דזה אינו דהרי אפשר לטעות בטב״ע דהרי טב״ע כל דהו קאמר, דבהני כלים דמיירי התם שדומים ממש אחד לחבירו א״א מסתמא אלא טב״ע כל דהו (ופלא על התוס׳ שכתבו דהתם בטב״ע גמור דוקא מהדרינן דזה ליתא) וכיון דבקל אפשר לטעות לא הוחזק לרמאי וזה שקאמר דמהא דלא מהדרינן לע״ה אבדה בטב״ע ועל אופן הנ״ל, מזה מוכח דבטב״ע כל דהו עכ״פ יש לטעות, וא״כ גרע מסימנים דניהו דגם בסימנים בינונים איכא דמתרמי סימן כסימן, אבל הכא בטב״ע איכא עוד ריעותא דרצונו שיחזירו לו אבדתו אטעתי׳ להכירה בדמיון שוא, ולא משום שרוצה לשקר שאינו חשוד כיון דהוא ת״ח אלא משום דהרצון מקור השכל כידוע ודו״ק.


תוס׳ ד״ה פלני׳ דהאי סימנא והאי קטל נפשא לא קטלינן לי׳ וא״ת והלא משיאין אשה עפ״י סימנים וכו׳ ועיין באחרונים שמיישבים קושי׳ התוס׳ דכל דבר שהוחזק ע״י סימנים או ע״י אחד, שפיר סוקלין ושורפין עליה, ועיין בזה באריכות ביריעות שלמה בבית יד שלו וגם אני הארכתי במקומו בענין זה בתכלית האריכות.


ועיקר החילוק הוא דבמקום דהמיעוט אומר דלא נעשה מעשה כלל, כמו הכא דסימנים אינם אלא כרוב דהרי המיעוט מתרמי סימן כסימן, לא נהרוג על הרוב, משא״כ אם המעשה נעשה בטח אלא דמצד אחר אנו רוצים לפטרו דילמא טרפה הרוג, או דלמא לאו א״א היא, כל שע״פ הרוב הוא כשר והיא א״א הרי הוא נכנס לעבור על איסור שענשו מיתה ולא מצי טעון דילמא האי גברא או אתתא מן המיעוט ודו״ק.


משנה הנוטל גה״נ צריך שיטול את כולו ר״י אומר כדי לקיים בו מצות נטילה, ופרש״י ז״ל דהוא פלוגתת ר״מ ור״י בברייתא דלעיל צ״ב ע״ב דרמ״א גה״נ מחטט אחריו בכל מקום שהוא וחותך שמנו מעיקרו ור״י אמר גממו עם השופי וא״כ פליגו בעומק אם צריך לחטט או שדי במה שלמעלה וכאשר משמע נמי מלשון הגמ׳ דאמר שמואל לבר פיולי דהוה גאים לי׳, חות בי׳ טפי, אבל באורך הגיד לא פליגו, ושניהם מצי סברי דלא אסרה תורה אלא מה שעל הכף כשמואל בגמ׳ או שניהם מצי סברי דבעינן כולו באורך הגיד, וניהו דבברייתא לקמן פליג ר״י עם ת״ק באכלו ואין בו כזית, ומפרש פלוגתתם בהא דשמואל דלרבנן ס״ל דלא אסרה תורה אלא מה שעל הכף, ולר״י אסרה תורה דכולה ירך רבינו הקדוש כפי הנראה לא ידע מפלוגתא זו, דהרי לא הביא דברי ר״י שיחלוק על הא דאכלו ואין בו כזית, ואדרבה מדהביא בדאכל מזה כזית ומזה כזית דפליג ר״י ואומר אינו סופג אלא הארבעים, ובמציעתא באכלו ואין בו כזית סתם דחייב, הרי מבואר דזאת ד״ה הוא. ולא עוד אלא דאיך נאמר דרבינו הקדוש מביא פלוגתת ר״מ ור״י בחטיטה דרבנן, והשמיט פלוגתתם בעיקר דאורייתא אי דוקא מה שעל הכף או דכולה ירך, ועיין בפוסקים דאיכא מבוכה גדולה בזה, ולפי הפסק פסקינן כשמואל ופסקינן דבעי חטיטה כר״מ, נגד הכלל דר״מ ור״י הלכה כר״י. ובאמת לשון ר״י כדי לקיים בו מצות נטילה קשה מאד להולמו, לא לבד מה שנתעוררו הר״ן והרשב״א ז״ל דלא נתן לנו שיעור במה שאמר כדי מצות נטילה, אלא דהאי מצות נטילה מה היא, וכי יש מצוה בניקור גיד וחלב עד דקרא לי׳ מצוה. ומה שנראה לפע״ד בזה דר״י לשיטתי׳ דס״ל לבני יעקב נאסר, והיינו דיעקב ובניו נהגו בו איסור כדי לעשות זכר להמאורע, ומה״ט ס״ל נמי דאינו נוהג אלא באחת כמעשה שהי׳, ועיין לעיל בריש פרקן מה שכתבתי בזה והבאתי דעת חכמי המדרש וכן הוא בזוה״ק דלכ״ע לא נגע המלאך אלא באחת וכפשטת הקרא דנגע בכף ירך יעקב ותקע כף ירכו הרי לפי דעת ר״י אין בעצם הגיד שום איסור המזיק באכילתו דמ״ש גיד ימין לשמאל, אלא דמשום זכר נאסר, וא״כ עיקר הזכר הוא בנטילתו שהוא מעשה בפועל, כי רק הפעולה מעורר המחשבה ולא המניעה וכדדרשינן זכור את יום השבת לקדשו ביין או עכ״פ בפה, ולכן קרי לי׳ מצות נטילה, דעיקר הלאו נאמר רק כדי שינטל הגיד, וע״י מעשה הניקור נזכר אותו המאורע וניהו דודאי לאו מקרי ללקות על אכילתו, מ״מ הלאו נאמר כדי לקיים בו מצות נטילה, ולכן כל המוסיף בנטילה גורע דדומי׳ דמעשה בעינן גיד אחת ולא שתים, ולכן גם החטיטה עם שמנו הרי הוא מגרע הזכר, וזאת שמעינן מהא דאמר כדי מצות נטילה, אבל ר״מ דס״ל נוהג בשתים משום דלישראל נאמר האי לאו ככל לאוין שבתורה, ואע״פ שנכתב במקומו לידע מאיזה טעם אסרה התורה גה״נ אין בשביל זה עיקר טעם התורה לעשות זכר להאי מאורע, דהרי כמו כן כתיב בשבת כדי לזכור יצי״מ וכן בתפילין ועוד, הכי נאמר דאין בכל אלו המצות שורש וטעם רק לעשות זכר ליצי״מ, ולכן סברו חכמים דנוהג בשני הירכות ויש ג״כ מקום להחמיר בחטיטה וישראל קדושים נהגו איסור בשמנו, וכל זאת רק למ״ד בסיני נאמר, וכיון דאנן כרבנן דר״י דבסוף פרקן ס״ל, דבסיני נאמר לכן נדחה ר״י מהלכה גם בהא דאינו נוהג אלא באחת, וגם בפלוגתת חטיטה כנלפע״נ לפי חומר הענין ואם שגיתי ד׳ הטוב יכפר ודו״ק.


ודע דיש להעיר עוד דלמה השמיט רבינו הקדוש מכל וכל הא דשמנו של גיד דהוא מנהג ישראל קדושים, כי במה דקתני צריך שיטול את כולו ודאי דליכא להכניס גם שמנו ואדרב׳ בריש פרקן קתני בפירוש וחלבו מותר ומפרש ר״י א״ש לעיל דעל שמנו קאי, ומותר לד״ה, ולעיל כתבנו לדעת הרשב״א ז״ל דשמנו של גיד משום לתא דחלב החמירו על עצמם, י״ל דמרומז מנהג זה בשמא שקראו חלב, אבל הלא הרשב״א ז״ל יחיד בדבר זה, ובתוס׳ וכן ברמב״ם מבואר דמשום לתא דגיד נאסר. והיתכן שישתוק מאיסור זה הנוהג בכל מקום ובכל יום והתוס׳ לעיל צ״ב ע״ב ד״ה גוממו עם השופי, כתבו דמה שנהגו לאסור שומן הגיד הוא כמו חומרא דר״ז דבנות ישראל דהחמירו על עצמן לישב ז״ל על טיפת דם כחרדל דאמרו בנדה ס״ו ע״א, דהיכא דאחמור אחמור, לפע״ד נראה דמנהג של שמנו של גיד דקאמר עליו ישראל קדושים נהגו בו איסור, מנהג קדמון מאד הי׳, ונתפשט בכל האומה דלולי זאת לא הי׳ קורא עליו ישראל קדושים נהגו בו איסור, והרמב״ם ז״ל ריש פ״ח כולל חלבו וקנוקנות וכתב עליהם שהם מד״ס, ותנא דמשנתינו הזכיר הקנוקנות במה דקתני משום ר״מ דצריך ליטול את כולו, והשמיט החלב שעל הגיד, ופלא על הרמב״ם ז״ל דגם הוא הגם שהזכיר החלב בריש הפרק אבל בהלכה ז׳ שהביא האי דינא דמשנתינו כתב וז״ל: הנוטל גה״נ צריך לחטט אחריו עד שלא ישאיר ממנו כלום עכ״ל, והשמיט דחותך שמנו מעיקרו דקתני בבריית׳. ועל השמטת רבינו הקדוש נראה לפע״ד.


דהנה ק״ז בעהחת״ס ז״ל ביו״ד תשו׳ ק״ז כתב ע״ד חלב שחלבו עכו״ם אם נניח דהלכה כרדב״ז דבאין דבר טמא מצוי אין איסור, הרי אנו קבלנו עלינו לאסור בכל מקום, והרי הוא דאורייתא ככל קבלה של פרישות ומצד נדר עיי״ש.


ואם כדבריו כן הוא הי׳ מקום לומר דהתנא דמשנתנו לא כללו עם הקנוקנות מה״ט גופא, דהני דרבנן בעלמא אבל מנהג ישראל קדושים הוה כדאורייתא, והשאירו על המנהג, ולא עוד אלא דקתני בפירוש וחלבו מותר לידע, דרק מצד מנהגא אית בי׳, וממילא דחמור מן קנוקנות דאינם אלא מדרבנן, אלא דבגוף דברי החת״ס אני נבוך מאד כי הלא בעצמו כתב שם דניהו דלכל מילי קיל כשאר איסור דרבנן היינו משום דכך קבלו שיהי׳ אסור עליהם כקולי אסורי דרבנן, אבל לעבור ע״ז, הרי הוא עובר על נדר דאורייתא עכ״ל, ולדעת קדשו לחולה מאכילין גיד החיצון והקנוקנות טרם שמאכילין לו שמנו של גיד דהוא חמור מאיסורי דרבנן, אולם במחכ״ת של ק״ז זצ״ל דבר זה ליתא, כי כמו שאזיל ומודה דלכל מילי ודאי כדרבנן יחשב, כי כך קבלו על עצמם שלא יהי׳ יותר חמור מגזירת חכמים, ה״ה לענין לעבור נמי קבלו שלא יהי׳ חמור העובר על מנהג קדושים, מעובר אגזירת חכמים, ומנא אמינא לך דהכי הוא, דהנה הרמב״ם ז״ל בריש פ״ד מהלכ׳ שבועות כתב דהנשבע שלא לאכול היום ואכל פחות מכזית הרי הוא כאוכל חצי שיעור מנבלות וטרפות וכיוצא בו, והמל״מ שם חקר ממ״נ אי כוונת הנשבע הי׳ גם על חצי שיעור הרי הוא לוקה, וכמפרש חצי שיעור, ואי כוונתו רק על סתם אכילה שהוא בכזית יהי׳ חצי שיעור היתר גמור, והביא שם דעת הר״ן ז״ל שבאמת הי׳ סובר כן דבשבועה ונדר חצי שיעור מותר לגמרי, אלא דחזר בו והסכים לדעת הרמב״ם ז״ל וטעמא דהא מלתא דדעת הנשבע והנודר שיהי׳ איסור לא פחות ולא יותר מאיסורי התורה הרי לך דלענין לעבור על השבועה יש ג״כ מציאות שיהי׳ רק איסור בעלמא דרבנן, או איסור תורה בלא מלקות כשאר חצי שיעור באיסורי תורה, וא״כ ה״ה כל מנהג שקבלו העם על עצמם ג״כ לא רצו להיות חמור מגזירות ותקנות חכמים גם לענין לעבור על המנהג וזה ברור. ומה״ט הקיל הרמב״ם ז״ל בשמנו של גה״נ לענין קרבן פסח שפסק בפ״י הי״א מהלכ׳ ק״פ שצולה הפסח כולו בלי להוציא גה״נ וכתב שם הכ״מ דניהו דמודה דחוטין וקרומות האסורים אפי׳ מדרבנן צריך להסירו ושלא לאכלן אבל שמנו של גיד שאינו אלא מנהג קדשים בפסח לא נהגו עיי״ש, ולפי דברי החת״ס ז״ל אדרבה שמנו של גיד הי׳ חמור משאר קרומות וגידין שאסורים רק מדרבנן אלא ודאי כמש״כ דהקבלה הי׳ שלא יהי׳ חמור משאר איסורי דרבנן וזה ברור לפע״ד ולכן הא דלא הזכיר התנא במשנתינו מנהג דשמנו של גיד לאסרו אין לנו מנוס אחר מלומר דניהו דפסק כר״מ לענין חטיטה שהוא מדרבנן אבל לענין שמנו שאינו אלא לר״מ מנהג קדושים ור״י חולק וכדמשמע מלשון הגמ׳ דלעיל, דקאמר והא בשמנו של גיד מיפלג פליגו, ורק לר״מ אסור משום מנהג, ובזה לא רצה רבינו הקדוש לסתום כר״מ, והניח הדבר על המנהג בלי לקבוע הלכה במשנה בדבר זה, מה״ט גם הרמב״ם ז״ל לא כתב בפירוש שצריך להסיר שמנו של גיד רק בריש הפרק כנ״ל ודו״ק.


תוס׳ ד״ה מ״ט דרבנן בריה היא וא״ת ומ״ש וכו׳ וי״ל דהיינו טעמא דהני דכי אמר רחמנא לא תאכלו גיד עוף טמא ואבמה״ח, כאלו פירש בין גדול ובין קטן וכו׳ ויפה מפרש הראש יוסף ז״ל כוונת התוס׳ דגה״נ ועוף טמא דוקא שלם מקרי ולא חסרים וממילא דחייב גם אקטן כל שהוא שלם, ואם אינו שלם בעינן כזית דוקא משום דכתיב אכילה, ולדעת התוס׳ דלקמן בדיבור שאח״ז בכל הני לאווי דשרצים דלא כתיב אכילה באמת אינו לוקה אלא כשאוכלן שלמים, אלא דבזה הרמב״ם ז״ל פליג עליהם שהרי כתב בפ״ב הי״ב ממ״א האוכל כזית משרץ המים לוקה מה״ת שנ׳ אל תשקצו את נפשותיכם בכל השרץ השורץ על הארץ וכו׳, וכן בנבראים באשפות ובגופי הנבלות האוכל מהן כזית לוקה שנ׳ ולא תטמאו את נפשותיכם בכל השרץ הרומש על הארץ וכו׳, הרי דמפורש אומר דלוקה על כזית מהם אע״ג דלא כתיב בהני לאווין לשון אכילה אלא דמ״מ לא פליג על טעם התוס׳ בברי׳ דלוקה בשלם גם פחות מכזית, משום דשרץ ורומש על הארץ שלם משמע, אלא דסובר דלא מסתבר כלל לומר דבשביל דאתא רחמנא להחמיר לחייב על בריה שלמה גם בפחות מכזית דנצמח מזה קולא, דיפטור באוכל כזית מבשרם נגד הני טמאים דכתיבי בי׳ מבשרם לא תאכלו, והרמב״ם והתוס׳ אזלו בזה לשיטתם, דהתוס׳ סברו דאיכא בשרצים כמה מלקיות, לכן שפיר כתבו באוכל כזית מהם לוקה רק אלאוי דאכילה, ולא אלאוי דלא כתיב בהו אכילה, דהני לאוין הנוספות אפשר דדוקא אשלמים קפיד רחמנא אבל הרמב״ם ז״ל דס״ל דליכא רק חד לאו וחד מלקות, ורק בהצטרפות הענינים לוקה ג׳ ד׳ ה׳ וגם שש כמבואר שם בסוף הפרק, לכן לא מסתבר לי׳ לומר דבשרן דאית בי׳ רק חד מלקות, דלא ילקה על כזית ממנו משום דאחמור רחמנא עלי׳ באוכל שלם גם בפחות מכזית הא חדא, ועוד דהרמב״ם הלא פסק כר״ש דדורש טעמא דקרא, סובר דטעם החיוב של בריה הוא מטעם חשיבות, וא״כ באוכל כזית דלא בעינן חשיבות למה יפטור וכאשר אבאר.


דהנה לפי דעת התוס׳ הא דחייב בברי׳ אכ״ש גזה״כ בלי טעם הוא ולכן ס״ל דבין לחומרא ובין לקולא אמרי׳ דהתורה קפיד דוקא אברי׳ שלמה אם לא במקום דכתיב ביה נמי אכילה, דאתא לחייב נמי אכזית ממנו, ולפי שיטתם הביאו ראי׳ לדבריהם מגמ׳ שבועות כ״א ע״ב דקאמר מפרש נמי כברי׳ דמי דסברו דמפרש כברי׳, וברי׳ כמפרש ר״ל דמשום דמפורש בקרא שרץ שלם, לכן אף באין בו כזית חייב, ה״ה במפרש בשבועה. ותמה תמה אקרא הלא פי׳ רש״י ז״ל שם דמשום חשיבות קאמר דמפרש דומה לברי׳ דע״י שמפרש כ״ש אחשבי׳ הוא פירוש מוכרח שם, דהלא תחלה פריך על הא דאמרו רבנן היאך מצינן באוכל כ״ש שהוא חייב, והרי נמלה ומשני בריה שאני, ואח״כ פריך והרי מפרש, ומתרץ מפרש נמי כברי׳ דמי, ועתה לפי פי׳ התוס׳ דברי׳ נמי כמפרש, הדרה קושי׳ ראשונה לדוכתי׳ והרי נמלה, ומה מתרץ ברי׳ שאני, היינו דמפורש בתורה לחייב, הרי אותה אתה מבקש לידע אם מצינן באיזה איסור שחייב בכ״ש, והרי מצא מפורש בתורה לחייב אנמלה דע״כ מה דמפורש בתורה אין זה טעם לאסור, וא״כ ע״כ מה דהשיב ברי׳ שאני הוא טעם על התורה, למה אסרה נמלה שהוא כ״ש משום דהוא ברי׳ ואין לו דין כ״ש מחמת חשיבתו, וא״כ כי מתרץ על והרי מפרש דמפרש נמי כברי׳ דמי, הפי׳ כמו שפי׳ רש״י ז״ל דע״י שאוסר על עצמו כ״ש אחשבי׳ לאכילה, ובלא״ה ע״כ לר״ע דדורש טעמא דקרא כתלמודי׳ ר״ש כמבואר בגיטין סוף פרק השולח, טעמא דנמלה הוא משום דברי׳ חשובה וממילא דליתא מה שכתבו התוס׳ דשרץ וגיד בין קטן ובין גדול משמע אשר מזה נצמח דאפילו גדול בעינן כולו מצד גזה״כ וכאשר הראיתיך דהרמב״ם בפירוש פסק להיפך, אבל הילפותא דחייב אברי׳ כ״ש הוא מלאו דרמשים דהמה כולם קטנים פחותים מכזית, וכאשר כתב רש״י ז״ל במכו׳ ט״ז ע״ב דרומש על הארץ על הני הקטנים קאי, ולא מסתבר כלל דשאמרה התורה דאל תשקצו בכל הרמש הרומש על הארץ, דכוונתה על הרבה רמשים ביחד, ומזה נדע דברי׳ שלמה חשובה ככזית, אם הוא דומה לנמלה בכל פרטיה, וזאת אפי׳ למ״ד דלא דרש טעמא דקרא, דכאן חידוש הוה נגד כל איסורי תורה דבעינן כזית, ומהיכי תיתי נימא דרמשים יצאו מזה מכלל שאר איסורי התורה, אם יש טעם מספיק לפנינו דברי׳ חשובה גם בפחות מכשיעור. וכפי הנראה גם התוס׳ לא נכנסו בכל האי דוחק אם לא משום האי שקיל וטרי׳ דכאן דמשמע מני׳ דלשון אכילה מבטל חשיבות הבריה, וכלקמן בדיבור שאח״ז אבל הרמב״ם ז״ל לא שת ליבו להאי שקיל וטרי׳ דלא אתמר אלא לרווחא דמלתא לפרש פלוגתת ר״י ורבנן על צד הרחוק דפליגו בדשמואל, והנה היה המקום איתי׳ להשוות על דרך פלפול האי שקיל וטרי׳ עם דעת הרמב״ם ז״ל, אלא דהוא טרחא דלא צריך, ומי שמכיר דרכו של רבינו הרמב״ם ז״ל דפסק תמיד כפי עיקר הסוגי׳ שנשנית במקומה, ולא חייש על מה שאיתמר במ״א שלא במקומו נגד זה, וכאן אין עיקר עסקו לפרש דיני בריה, אלא קאי אמימרא דשמואל לומר דבפלוגתא שנה, ובפרט שהרמב״ם ז״ל בלא״ה פסק בפ״ד באכל צפור טהורה בחיה בכ״ש ממש, ומשום נבלה עיי״ש, ועיין מה שכתבתי בזה לקמן בסוגי׳ שם ודו״ק.


בסה״ד וא״ת ור״ש דחשיב חטה ברי׳ היאך תרומה עולה בק״א וכו׳ אכתי ערלה וכלאי הכרם לא לבטלו עכ״ל, הקשה לי תלמידי הרב הגדול מהו״ר אברהם משה נ״י והא ערלה וכלאי הכרם דעומדים לשרפה וכתותי מיכתת שיעורייהו לא שייך בהו חשיבו׳ ברי׳ ומה קשי׳ להו ואמרתי לו דלא קשה מידי דע״י ביטול תו לא עומד לשרוף, והוה שפיר חשיב וכמו שכתבו התוס׳ לקמן ק׳ ע״א לענין חתיכה הראוי׳ להתכבד, דכל שראוי׳ להתכבד אחר הביטול אע״פ שהי׳ אסורה בהנאה מתחלה אינה בטלה, וה״ה לענין ברי׳ ודו״ק.





שערי תורת בבל

(צו רע"א) ולא מהדרינן בטביעות עינא וכו' טביעות עינא עדיפא.—פי' תחלה היה סובר רבא, דאפי' לצורבא מרבנן לא מהדרינן בטביעות עינא, ודלא כמר זוטרא בב"מ (כד א), והדר מסיק דלצורבא מרבנן ודאי מהדרינן בטביעות עינא. ובזה אין צורך במ"ש התוס' (ד"ה ולא), שיש הפרש בין טביעות עינא דהכא לטביעות עינא דב"מ שם. והוא דוחק.





ים של שלמה

דין דג"ה צריך חטיטה בכ"מ שהוא:


מתני' הנוטל ג"ה צריך שיטול את כולו רי"א כדי לקיים בו מצות נטילה האוכל מג"ה כזית סיפג מ' אכלו ואין בו כזית חייב אכל מזה כזית ומזה כזית סופג פ' רי"א אינו סופג אלא מ' ומסיק בר פיולי הוה קאי קמיה דשמואל והוה קא מנקר אטמ' הוה קא חזי דהוה קא גאים ליה א"ל חות ביה טפי השתא אי לא חזיתך ספית לי איסורא אמר ר"ש מאי דשקיל בר פיולי דאוריית' דר"מ וקא משייר דרבנן דר"מ דאלו לר"י אפי' דרבנן לא שייר פי' דר"י לא ס"ל חטיטה כלל ומסיק תו א"ש לא אסרה תורה אלא הכף בלבד אמר רב כתנאי אכלו ואין בו כזית חייב רי"א עד שיאכלנו כזית ובהא פליגי רבנן ס"ל ג"ה בריה היא ולא בעי כזית והא דכתיב ביה אכילה ומשמע כזית ללמדך אפי' יש בו ד' או ה' זתים דאכל חדא מיחייב ורי"א מאשר על הכף הירך נפקא דמי חייב אאכל כזית אפי' לא אכיל כולה אלא אכל על הכף לחוד מיחייב וא"כ מסתמא אכילה דכתיב ביה דבעי כזית ולא מיחייב אגיד שלם היכ' דלית ביה כזית ורבנן אמרי' דבעי' על כף הירך שלא אסרה תורה אלא על כף הירך בלבד ורי"א הירך כ' דכולא ירך ולפ"ז רבנן דר"י דסתם תנא דמתני' כוותייהו ס"ל דלא אסר' תורה אלא על כף הירך בלבד ופסק הרי"ף דהלכ' כשמואל דלא אסרה תור' אלא על כף הירך בלבד ומ"מ לענין איסור דאנן ק"ל כר"מ דבעי חטיטה בכ"מ שהוא אבל התו' כ' מדקאמ' דשקיל דאורית' דר"מ מנ"ל לתלמוד' דהוה שקיל דאורייתא דלמא ר"מ נמי ס"ל שלא אסרה תורה אלא על הכף בלבד אלא משום דס"ל לתלמוד' מאחר דר"מ מחמיר בחטיט' טפי מר"י לא מסתבר להקל ות"ק דר"י ודאי אין מחמיר בחטיטה כיון דמיקל מדאוריית' וא"ת הא שמואל סבר כר"מ דא"ל חות ביה טפי וקאמרינן לקמן דשמואל קאמ' לא אסרה תור' אלא שעל הכף בלבד אם ס"ל כשמואל בהא דס"ל כר"מ דבעי חטיטה מדרבנן ותימא א"כ ק' תרי סתמ' אהדדי דסתם בריש' דמתני' דבעי חטיט' בכול' כמ"ש התו' גופה וא"כ הירך הו' דאסור דאוריית' ואח"כ סתם כת"ק דר"י דלא בעי כזי' בג"ה אלמ' דס"ל דלא אסרה תורה אלא על הכף בלבד כדפי' א"ו לא תלי' בזה ואף שלא אסרה תורה אלא על הכף בלבד מ"מ ס"ל בהא כר"מ להחמיר אף בחטיטה ולחטט אחריו בכ"מ שהוא ומה דקאמר תלמודא דשקיל בר פיולי דאורייתא דר"מ היינו מאחר דלא אשכחן להדיא דר"מ מקיל באיסור גיד דאורייתא ומצינו שמחמי' בחטיטה דרבנן נגד ר"י מסתמא בדאורייתא נמי לא מקיל מיניה אבל לעולם ת"ק דר"י דפליגי בכזית וס"ל הא דשמואל דלא אסרה תורה אלא על הכף ס"ל נמי דחטיטת אסורה מדרבנן בכ"מ שהוא וכן עיקר וכ"ד רוב המחברים:

